Jeux sans frontières

"Jeux sans frontières" (JSF; prantsuse keeles 'piirideta mängud') oli Euroopa Ringhäälingute Liidu üleeuroopaline telemäng, mida näidati aastatel 1965–1982 ja uuesti 1988–1999. Mängus võistlesid üksteisega mitmed Euroopa linnad. 

Kõrgajal vaatas mängu ligi 110 miljonit vaatajat üle Euroopa.

Mäng põhines prantsuse telemängul "Intervilles", kus võistlesid omavahel Prantsusmaa linnad, ja mis oli ka president Charles de Gaulle'i isiklik lemmik. Pärast Élysée lepingut käis de Gaulle välja idee võistluse loomiseks prantsuse ja saksa noorte vahel riikidevahelise sõpruse tugevdamiseks, mispeale Intervillesi saatejuht Guy Lux ja Claude Savarit levitasid ideed ka teistes Euroopa riikides. Esimesel mängul 1965. aastal osalesid Prantsusmaa, Lääne-Saksamaa, Itaalia ja Belgia (igast riigist kolm linna). Lõpptulemuseks oli viik Ciney (Belgia) ja Saint-Amand-les-Eaux' (Prantsusmaa) vahel. Esimesel kahel võistlusel olid sportlikud osad ja stuudiotes toimunud viktoriinid.

Esimesed kaks mängu koosnesid eelvooru võistlusest kahe linna vahel eri riikidest, seejärel kohtusid poolfinaalides iga riigi parima tulemusega linnad ja finaalis kaks paremat.

1967. aastast viktoriinid kaotati ja võistlused muutusid koomilisemaks, nüüd toimusid eelvooru võistlused igas osalevas riigis (välja arvatud viimased kolm 1996–1999), poolfinaale enam ei toimunud. Ühel eelvooru võistlusel osales igast riigist üks linn, finaali pääsemise tagas tavaliselt eelvooru võistluse võit. Kui mõnest riigist võitis mitu linna eelvooru võistluse või mitte ükski linn ei võitnud ühtegi, siis pääses finaali vastava riigi parima tulemusega linn. Võistlejad kandsid kentsakaid suuri vahulateksist kostüüme ja sooritasid kummalisi ülesandeid naljakates mängudes. Võistkonnad ei saanud valida, kes nende liikmetest mõnes mängus osaleb. Seda tehti loosiga, seejärel lubati osalejad harjutama. Iga mängu eest sai iga võistkond skoori, mille "rahvusvahelised" kohtunikud liitsid kokku ja iga eelvooru võistluse võitjad said hõbedased auhinnad. Tuntud kohtunike seas olid šveitslased Gennaro Olivieri ja Guido Pancaldi.

Võtted toimusid üldiselt Euroopa suvekuudel ja välitingimustes, kuid mõnikord ka siseruumides, tihti ajaloolistel turuväljakutel või kuulsates hoonetes.

Ainus riik, mis osales kõigil JSFi mängudel, oli Itaalia. Prantsusmaa ei osalenud 1969. aastal televisioonitöötajate streigi tõttu ja aastatel 1993–1996; Šveits ei osalenud 1965–1966 ja 1988–1992. Ainult üks kord on osalenud Tšehhoslovakkia (1992, viimane aasta enne riigi lagunemist), Tuneesia (1992) ja Liechtenstein (1976).

 Võitnud linnad 
 Aasta Võitja Teine koht Kolmas koht 1965  Ciney  Saint-Amand-les-Eaux – – 1966  Eichstätt  Jambes 1967  Bardenberg  Nogent-sur-Marne  Cheltenham Spa  Montecatini Terme 1968  Osterholz-Scharmbeck  Stans  Vannes 1969  Shrewsbury   Wolfsburg –  Brugge 1970  Como  Alphen aan den Rijn  Radevormwald 1971  Blackpool  Alphen aan den Rijn  Willisau 1972  La Chaux-de-Fonds  Città di Castello  Venray – 1973  Ely  Marburg an der Lahn  Chartres 1974  Muotathal  Marostica  Nancy 1975  Nancy  Riccione  Knokke-Heist 1976  Ettlingen  La Neuveville  Geel 1977  Schliersee  Uccle  Olivone 1978  Abano Terme  Sandwell  Fontainebleau 1979  Bar-le-Duc  Zrenjanin  Lierde 1980  Vilamoura  Rhuddlan  Merksem 1981  Dartmouth   Lissabon –  Pula 1982  Rochefort  Versoix  Madeira 1988  Madeira  Profondeville  Sevilla – 1989  Assoorid  Monte Argentario  Nice 1990  Jaca  Bor  Treviso 1991  Vigevano  Leiria  Megève 1992  Třebíč  Breuil-Cervinia  Lissabon 1993  Kecskemét  Šumperk  Le Bouveret 1994  Česká Třebová  Wrexham  Olivone 1995  Brno  Eger  Vallemaggia 1996  Kecskemét  Lamego  Gran San Bernardo 1997  Amadora  Val di Sole  Schattdorf 1998  Százhalombatta  Komotiní  Vlieland 1999  Bolzano-Südtirol  Pátra  Budapesti XII ringkond

Kategooria:Telesaated